Зынцъар

Зынцъар () у хъæу Цæгат Ирыстоны Алагиры районы. Ис Уæлладжыргомы.

 Истори 
Бызæй чысыл мидæгдæр Æрыдоны доны рахиз былыл дæргъæццон уæлвæзы йæхи айтыгъта Зынцъары хъæу. Ис дзы æмбисонды дыргъы цæхæрадæттæ. Ацы чысыл уæлвæз раджы заманы уыдис Урсдоны комы цæрджыты уæрдæтты бынат. Быдырæй-иу цы хоры къæрмæг кæнæ лыстæг товартæ æмæ хæдзары дзаумæттæ баластой, уыдон-иу цалынмæ хæрдмæ æккойæ, бæх кæнæ хæрæгуаргъæй хастой, уæдмæ-иу уыдысты алкæмæн йæ уæрдоны. Сæрдæй, зымæгæй алкæмæн йæ уæрдон уыдис ацы уæлвæзы. Цæмæй сæ цæлхытæ ма хус кодтаиккой, уый тыххæй-иу сæ бамбæрзтой кæрдæгæй кæнæ цъыхырытæй. Бирæтæн уыдис æмбæрзт уæрдондæттæ. Фæстагмæ дзы фæзындис цæрджытæ.

Сæ хуымзæххытæ: Æхсины хуым, Булахъхъы хуссар, Ханайты хуымтæ. Сæ уыгæрдæнтæ æмæ сæ фосхизæнтæ Цæрукъаты зæхх, Алардыйы фæз, Черчесты зæхх, Хъæрæуы рагъ æмæ Мадзаты зæххытæ — æнæбары æфсæстой цæрджыты.Хозиты Федыр. Уæлладжыры комыл — Туалтæм. — Дзæуджыхъæу: Ир, 1999. — Ф. 35—36.

 Цæрджытæ 
 1914-æм аз — 21 кæрты — 57 нæл. / 56 сыл.Список населенных мест Терской области : (по данным к 1-му июля 1914 года) — Владикавказ, 1915. — С. 242–243.
 1925-æм аз — 22 кæрты — 65 нæл. / 67 сыл. / 132 ад.Список населенных мест Северо-Кавказского края. — Ростов на Дону, 1925. — С. 498–499.

 Мыггæгтæ 
Цардысты дзы Хъайттатæ, Уататæ, Дзидздзойтæ, Кæсæбитæ, Уырымтæ, Бицъотæ, Пагæтæ, Черчестæ, Цæрукъатæ, Ханайтæ.Гаглойты Зинæ. Ирон мыггæгтæ: Дзæуджыхъæу: Ир, 2005, 248 ф.

 Фиппаинæгтæ 

 Æрвитæнтæ 
 Зынцъар | Фæрдгыутæ (17.02.2020) Зынцъар I Фæрдгуытæ (17.08.2020)

Категори:Алагиры районы цæрæнрæттæ